A BIZOTTSÁG HATÁROZATA
(2009. május 11.)
az 1782/2003/EK, a 378/2007/EK, a 479/2008/EK és a 73/2009/EK tanácsi rendelet alapján az EMVA, illetve az EMGA-kiadások számára rendelkezésre bocsátott összegek meghatározásáról
(2009/379/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre (1) és különösen annak 12. cikke (2) és (3) bekezdésére,
mivel:
(1)
Az 1782/2003/EK tanácsi rendelet 10. cikkének (2) bekezdése, 143d. és 143e. cikke, a 378/2007/EK tanácsi rendelet 4. cikkének (1) bekezdése és a 479/2008/EK tanácsi rendelet 23. cikkének (2) bekezdése alapján az EMGA, illetve az EMVA-kiadások számára rendelkezésre bocsátott összegek meghatározásáról szóló, 2006. május 24-i 2006/410/EK bizottsági határozat (2) mellékletében kerülnek rögzítésre a 2007-2013 közötti költségvetési évek tekintetében az Európai Mezőgazdasági Vidékfejlesztési Alap (EMVA) rendelkezésére bocsátott egyes összegek.
(2)
A közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendelet (3)2009. január 1-jétől hatályon kívül helyezte és felváltotta a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK tanácsi rendeletet (4).
(3)
A 73/2009/EK rendelet 7. cikke új, megnövelt mértékeket állapít meg a kötelező moduláció tekintetében. A közvetlen kifizetések önkéntes modulációjára vonatkozó szabályok megállapításáról szóló, 2007. március 27-i 378/2007/EK tanácsi rendelet (5) 1. cikkének (5) bekezdésével összhangban az önkéntes moduláció mértékéből le kell vonni a kötelező moduláció növekedésének mértékét.
(4)
Következésképpen az EMVA számára rendelkezésre bocsátandó önkéntes és kötelező moduláció összegei megváltoznak.
(5)
Az egyértelműség érdekében a 2006/410/EK határozat hatályát veszti és helyébe új szöveg lép,
A KÖVETKEZŐKÉPPEN HATÁROZOTT:
1. cikk
Az 1782/2003/EK rendelet 10. cikkének (2) bekezdése és 143d. cikke, a 378/2007/EK rendelet 4. cikkének (1) bekezdése, a 479/2008/EK tanácsi rendelet (6) 23. cikkének (2) bekezdése és a 73/2009/EK rendelet 9. cikkének (1) bekezdése, 10. cikkének (3) bekezdése, valamint 134. és 135. cikke értelmében 2007-2013 közötti költségvetési évek tekintetében az Európai Mezőgazdasági Vidékfejlesztési Alap (EMVA) rendelkezésére bocsátott összegek, valamint az Európai Mezőgazdasági Garanciaalap (EMGA) kiadásaira rendelkezésre álló nettó egyenleg e határozat mellékletében kerülnek rögzítésre.
2. cikk
A 2006/410/EK határozat hatályát veszti.
Kelt Brüsszelben, 2009. május 11-én.